Birou Resurse Umane, Salarizare, Protecția Muncii

Nr.28362/401 din 19.11.2019

**RAPORT DE SPECIALITATE**

*referitor*

**la Proiectul de hotărâre**

**privind unele măsuri referitoare la organizarea și funcționarea aparatului de specialitate al primarului municipiului Dej**

 Având în vedere expunerea de motive a primarului municipiului Dej nr.28361 din 19.11.2019 prin care supune spre aprobare consiliului localunele măsuri referitoare la organizarea și funcționarea aparatului de specialitate al primarului municipiului Dej în conformitate cu prevederile art.129, alin.(3), lit.c) din O.U.G. nr.57/2019 privind Codul administrativ, cu modificările și completările ulterioare;

 Ținând cont de prevederile art.129, alin.(2), lit.a) din O.U.G. nr.57/2019 privind Codul administrativ, cu modificările și completările ulterioare;

 Structura organizatorică şi statul de funcţii al aparatului de specialitate al primarului municipiului Dej necesită unele modificări pentru încadrarea în prevederile legale.

 Față de vechea structură, modificările care se fac sunt următoarele:

 - în conformitate cu prevederile art.611 alin.(1) din O.U.G. nr.57/2019 privind Codul administrativ, cu modificările și completările ulterioare, se stabileşte funcţia publică specifică de secretar general al municipiului, prin transformarea funcţiei publice generale de secretar al municipiului;

 - în conformitate cu prevederile art.610 din O.U.G. nr.57/2019 privind Codul administrativ, cu modificările și completările ulterioare, se stabilește funcţia publică de execuţie de consilier achiziţii publice prin schimbarea denumirii funcţiei publice de execuţie care are în atribuţiile postului activităţi de achiziţie publică, poziția 63 din statul de funcții;

 - se modifică denumirea formației Administrare şi întreţinere baze sportive în Administrare şi întreţinere baze sportive, bazin înnot;

 - se suplimentează compartimentul Asistenţi persoane cu handicap cu un număr de 10 posturi vacante de asistent personal în vederea respectării prevederilor Legii nr. 448/2006, republicată, privind protecţia şi promovarea drepturilor persoanelor cu handicap, cu modificările și completările ulterioare.

 Structura organizatorică a Primăriei municipiului Dej respectă prevederile srt.391 din O.U.G. nr.57/2019 privind Codul administrativ, cu modificările și completările ulterioare, cu privire la numărul minim de posturi necesar pentru constituirea unui birou, serviciu şi direcţie şi stabilirea numărului maxim de funcţii de conducere.

 Având în vedere cele menţionate mai sus, prin prezenta propun aprobarea organigramei, statul de funcţii şi regulamentul de organizare și funcționare ale aparatului de specialitate al primarului municipiului Dej, în forma prezentată în anexele I, II şi III.

 Șef birou

 Carmen Dunca